ประกาศธนาคารแห่งประเทศไทยที่ สกส. 20 /2562เรื่อง หลักเกณฑ์การดํารงอัตราส่วนเงินกองทุนต่อภาระผูกพันที่เกิดจากการรับประกันความเสี่ยงของธนาคารเพื่อการส่งออกและนําเข้าแห่งประเทศไทย---------------------------------------อื่นๆ - 1. เหตุผลในการออกประกาศ การประกอบธุรกิจที่มีลักษณะและความเสี่ยงเฉพาะแตกต่างจากธุรกิจทั่วไปของสถาบันการเงินเฉพาะกิจอื่น อาทิ การรับประกันการส่งออก (Export credit insurance) การรับประกันความเสี่ยงการลงทุน (Investment insurance) ซึ่งเป็นการดําเนินตามพันธกิจของธนาคารเพื่อการส่งออกและนําเข้าแห่งประเทศไทย ในการส่งเสริมและสนับสนุนการส่งออก การนําเข้า และการลงทุนเพื่อการพัฒนาประเทศ อาจมีความเสี่ยงเพิ่มเติมจากความเสี่ยงที่รองรับโดยอัตราส่วนเงินกองทุนต่อสินทรัพย์เสี่ยงที่ธนาคารแห่งประเทศไทยได้กําหนดให้สถาบันการเงินเฉพาะกิจถือปฏิบัติ จึงเห็นสมควรกําหนดเกณฑ์การกํากับดูแลเพิ่มเติม เพื่อให้ธนาคารเพื่อการส่งออกและนําเข้าแห่งประเทศไทยมีหลักเกณฑ์รองรับความเสี่ยงที่เกิดจากการรับประกันความเสี่ยงดังกล่าวเป็นการเฉพาะ ธนาคารแห่งประเทศไทยจึงกําหนดให้ธนาคารเพื่อการส่งออกและนําเข้าแห่งประเทศไทยดํารงอัตราส่วนเงินกองทุนต่อภาระผูกพันที่เกิดจากการรับประกันความเสี่ยงเป็นการเพิ่มเติมตามรายละเอียดในประกาศฉบับนี้ โดยให้ดํารงอัตราส่วนดังกล่าวควบคู่ไปกับการดํารงอัตราส่วนเงินกองทุนต่อสินทรัพย์เสี่ยงตามที่กําหนดในประกาศธนาคารแห่งประเทศไทยว่าด้วยหลักเกณฑ์การกํากับดูแลเงินกองทุนของสถาบันการเงินเฉพาะกิจ ในการออกประกาศฉบับนี้เพื่ออ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 ที่มีการแก้ไขเพิ่มเติม โดยมีการปรับปรุงสาระสําคัญของหลักเกณฑ์ คือการเพิ่มเติมนิยามของการรับประกันความเสี่ยงให้ครอบคลุมถึงกรณีที่ธนาคารเพื่อการส่งออกและนําเข้าแห่งประเทศไทยเป็นผู้รับประกันภัยต่อ (Reinsurer) เพื่อให้สอดคล้องกับการแก้ไขพระราชบัญญัติธนาคารเพื่อการส่งออกและนําเข้าแห่งประเทศไทย พ.ศ. 2536 ที่กําหนดให้การรับประกันความเสี่ยงของธนาคารเพื่อการส่งออกและนําเข้าแห่งประเทศไทยรวมถึงการรับประกันภัยต่อด้วยอื่นๆ - 2. อํานาจตามกฎหมาย อาศัยอํานาจตามความในมาตรา 120/1 แห่งพระราชบัญญัติธุรกิจสถาบันการเงิน พ.ศ. 2551 และที่แก้ไขเพิ่มเติม ธนาคารแห่งประเทศไทยโดยความเห็นชอบของรัฐมนตรีว่าการกระทรวงการคลังออกหลักเกณฑ์การดํารงอัตราส่วนเงินกองทุนต่อภาระผูกพันที่เกิดจากการรับประกันความเสี่ยงให้ธนาคารเพื่อการส่งออกและนําเข้าแห่งประเทศไทยถือปฏิบัติตามที่กําหนดในประกาศฉบับนี้อื่นๆ - 3. ประกาศที่ยกเลิก ประกาศธนาคารแห่งประเทศไทย ที่ สกส. 12/2559 เรื่อง หลักเกณฑ์การดํารงอัตราส่วนเงินกองทุนต่อภาระผูกพันที่เกิดจากการรับประกันความเสี่ยงของธนาคารเพื่อการส่งออกและนําเข้าแห่งประเทศไทย ลงวันที่ 11 ตุลาคม 2559อื่นๆ - 4. ขอบเขตการบังคับใช้ ประกาศฉบับนี้ให้ใช้บังคับกับธนาคารเพื่อการส่งออกและนําเข้าแห่งประเทศไทยอื่นๆ - 5. เนื้อหา 5.1 คําจํากัดความ ในประกาศฉบับนี้ "การรับประกันความเสี่ยง" หมายความว่า การรับประกันความเสี่ยงในการได้รับชําระเงินจากผู้ซื้อหรือธนาคารของผู้ซื้อ และการรับประกันความเสี่ยงในการลงทุนในต่างประเทศของผู้ลงทุนไทย ทั้งนี้ รวมถึงกรณีที่ธนาคารเพื่อการส่งออกและนําเข้าแห่งประเทศไทยเป็นผู้รับประกันภัยต่อ (Reinsurer) ด้วย 5.2 หลักการ เพื่อให้มีการกํากับดูแลการประกอบธุรกิจรับประกันความเสี่ยงซึ่งเป็นธุรกิจที่มีลักษณะและความเสี่ยงเฉพะได้อย่างเหมาะสม ธนาคารแห่งประเทศไทยกําหนดให้ธนาคารเพื่อการส่งออกและนําเข้าแห่งประเทศไทยดํารงอัตราส่วนเงินกองทุนต่อภาระผูกพันที่เกิดจากการรับประกันความเสี่ยง ดังนี้ เงินกองทุนชั้นที่ 1 ≥ 20%ภาระผูกพันที่เกิดจากการรับประกันความเสี่ยง เงินกองทุนชั้นที่ 1 หมายถึง เงินกองทุนชั้นที่ 1 ตามที่กําหนดในประกาศธนาคารแห่งประเทศไทยว่าด้วยองค์ประกอบของเงินกองทุนของสถาบันการเงินเฉพาะกิจ ภาระผูกพันที่เกิดจากการรับประกันความเสี่ยง หมายถึง ภาระผูกพันที่เกิดจากการประกอบธุรกิจรับประกันความเสี่ยงทุกรายการ หลังหักยอดเงินสํารองที่ได้กันไว้เพื่อชําระค่าสินไหมทดแทนจากรายการภาระผูกพันที่เกิดจากการรับประกันความเสี่ยงแต่ละรายการ ทั้งนี้ ยกเว้นภาระผูกพันที่เกิดจากการรับประกันความเสี่ยงที่คณะรัฐมนตรีมีมติให้จัดสรรงบประมาณเพื่อชําระหนี้ให้แล้ว ทั้งนี้ ผลรวมของภาระผูกพันที่เกิดจากการรับประกันความเสี่ยงของลูกค้าแต่ละรายจะต้องไม่เกินมูลค่าสูงสุดที่ธนาคารเพื่อการส่งออกและนําเข้าแห่งประเทศไทยจะต้องจ่ายให้แก่ลูกค้ารายนั้นตามสัญญารับประกันความเสี่ยง ในกรณีที่มีรายการภาระผูกพันอันเกิดจากการรับประกันความเสี่ยงที่เป็นเงินตราต่างประเทศ ให้แปลงเป็นเงินบาทโดยใช้อัตราแลกเปลี่ยนปัจจุบันในวันที่รายงานตามอัตราแลกเปลี่ยนที่กําหนดในประกาศธนาคารแห่งประเทศไทยว่าด้วยข้อกําหนดเกี่ยวกับการบันทึกบัญชีของสถาบันการเงินเฉพาะกิจ 5.3 การรายงาน ให้ธนาคารเพื่อการส่งออกและนําเข้าแห่งประเทศไทยจัดทําข้อมูลและจัดส่งแบบรายงานเกี่ยวกับการคํานวณอัตราส่วนเงินกองทุนต่อภาระผูกพันที่เกิดจากการรับประกันความเสี่ยงในรูป Excel file ตามรายละเอียดในเอกสารแนบอื่นๆ - 6. วันเริ่มต้นบังคับใช้ ประกาศฉบับนี้ให้ใช้บังคับตั้งแต่วันที่ 1 ตุลาคม 2562 เป็นต้นไปผู้มีอํานาจลงนาม - ประกาศ ณ วันที่ 2 กันยายน 2562 (นายวิรไท สันติประภพ)ผู้ว่าการธนาคารแห่งประเทศไทย